Jaa9 & OnklP

**Jaa9 & OnklP** er en norsk hiphop-gruppe med rapperne Johnny «Jaa9» Engdal Silseth og Pål «OnklP» Tøien.

De to møttes på 2000-tallet i Lillehammer. Engdal Silseth var da medlem i gruppen Ridderne av det norske hus, og Tøien i gruppen Verbal SNCz. De to gruppene (og tre enkeltstående), som henholdsvis ikke hadde så mye til overs for hverandre, slo seg sammen og dannet rapkollektivet Dirty Oppland. Kollektivet sendte en demo til gruppa Tungtvann, som i tilbakemeldingen spesifikt spurte etter Jaa9 og OnklP, som de syntes utmerket seg. Høsten 2002 gjestet Jaa9 og OnklP låten «Stikk av Scena» på Tungtvanns *Påfyll EP*.

Rapperne debuterte som duo først i 2003 da de gav ut albumet *[[Bondegrammatikk – The Mixtape]]*. Duoen valgte å signere hos plateselskapet C+C Records. Kontrakten var av det merkeligste i sitt slag og inneholdt punkter om porno, gulvvask og danseband. For albumet ble de nominert til Alarmprisen 2004 i klassene årets hiphop/rapalbum og årets nykommer. I 2004 slo de igjennom med hitten «Kjendisparty», som solgte til gull. «Kjendisparty» var singel fra albumet *[[Sjåre brymæ]]*, som kom like etterpå. Med på plata var blant andre Jørg-1 fra Tungtvann, Sveriges Organism 12 og danseband-kongen Rune Rudberg. OnklP og Jaa9 vant Alarmprisen 2005 i klassen hiphop for albumet, og ble også nominert til Spellemannprisen 2004 i samme klasse.

Deretter lagde de i 2008 albumet *[[Bondedramatikk – En Gateplate]]* med låten «Fredag» som singel. Albumet inneholder også sanger som «Grisegutt», «Hopp Opp» og «Dama Di Er Stygg». I 2008 ble de også signert til Sony, pga. konflikter med det andre plateselskapet. Årene 2007/2008 skulle også vise seg å være vanskelige på grunn av en personlig konkurs på Tøiens side. Dette var heldigvis kortvarig og comebacket kom i 2009 da de gav ut sangen «Glir Forbi», som også var singlen på den kommende skiva *[[Sellout!]]*. «Glir Forbi» fikk terningkast seks av VGs Thomas Talseth.

I 2011 kom mini-albumene *[[Lasse (Jaa9 & OnklP-EP)|Lasse]]* og *[[Geir (Jaa9 & OnklP-EP)|Geir]]* med noen måneders mellomrom. Titlene er inspirert av kultfilmen *[[Lasse & Geir]]* fra 70-tallet. Duoen mener de er og ser på seg selv som hiphopens Lasse og Geir. Albumene hadde de populære sangene «Partysvenske» og «Hold Balla». Etterlengtet ble plata *[[Diskoteket er stengt]]* gitt ut i 2013, men fikk ris blant kritikerne.

I 2015 ga rapperne ut singelen «Alt på stell» som falt i smak hos musikkanmelderne. Selve plata, *[[Føkk ferie]]*, fikk derimot blandet kritikk, men hadde hitter som «Alt På Stell» «Følgeru Med», «Misfits» (feat. Shitrich) og «Føkk Ferie».

I april 2016 ga de ut singelen, «Jeg Er» (feat. Cezinando), til plata som kom høsten 2016.

## Diskografi
### Mixtape
**[[Bondegrammatikk – The Mixtape]]* (2003) 
**[[Bondedramatikk]]* (2008) 

### Album
* *[[Sjåre Brymæ]]* (2004)
* *[[Sellout!]]* (2009)
* Lasse (2011)
* Geir (2011)
* *[[Diskoteket Er Stengt]]* (2013)
* *[[Føkk ferie]]* (2015)
* *[[Gamle Hunder, Nye Triks]] (2016)*
* Rake rør og tøffe tak (2022)

### Singler
**Hvem Faen* (2003)
**432* (2003)
**Såå Gangsta* (2003)
**Stank Ass Ho - Demoversjon 2000 (2004)
**Vi Har* (2004) 
**Grusomt* (2008)
**Hater Alle* (2010)
**180 Dager Sørpe* (2011)
**Fucker Opp Folk* (2012)
**For Full Til å Pule* (2014)
**Ekke Safe* (2021)
**Lillehammersveis'' (2022)
*Underdog (2023)

## Referanser